open-index/open-wikipedia-markdown huggingface dataset:
Τζάνετ Μιλς

Η **Τζάνετ Τράφτον Μιλς** (αγγλικά: *Janet Trafton Mills*, 30 Δεκεμβρίου 1947), είναι Αμερικανίδα πολιτικός και δικηγόρος, που υπηρετεί ως 75η Κυβερνήτης του Μέιν από τον Ιανουάριο του 2019. Είναι μέλος του Δημοκρατικού Κόμματος. 

Προηγουμένως, υπηρέτησε ως 55η και 57η Γενική Εισαγγελέας του Μέιν, 2009 έως το 2011 και από το 2013 έως το 2019.  

Επιπλέον, υπηρέτησε και ως Μέλος της πολιτειακής Βουλής των Αντιπροσώπων του Μέιν από το 2002 έως το 2004 (78η περιφέρεια) και από το 2004 έως το 2009 (89η περιφέρεια), καθώς και ως περιφερειακή Εισαγγελέας για τις Κομητείες Αντρόσκογκιν, Φράνκλιν και Όξφορντ από το 1980 έως το 1995. 

Στις Κυβερνητικές εκλογές του 2018 στο Μέιν, η Μιλς, εξελέγη 75η και πρώτη γυναίκα Κυβερνήτης στην πολιτεία του Μέιν, με ποσοστό 50,9% έναντι 43,2% του Ρεπουμπλικανού ανθυποψήφιού της Σον Μούντι. 

## Παραπομπές


Κατηγορία:Κυβερνήτες του Μέιν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί εισαγγελείς
Τσαρικάρ

Το **Τσαρικάρ** (περσικά: چاریکار‎) είναι η κύρια πόλη της κοιλάδας Κόχ Νταμάν και η πρωτεύουσα της περιφέρειας Παρβάν στο βόρειο Αφγανιστάν. Έχει πληθυσμό περίπου 171.200 κατοίκους, οι οποίοι είναι κατά πλειοψηφία Τατζίκοι.

Το Τσαρικάρ βρίσκεται στην πύλη της κοιλάδας Παντζσίρ, όπου οι πεδιάδες του Σάμαλι συναντούν τους πρόποδες του Ινδοκαυκάσου. Η πόλη είναι γνωστή για την κεραμική και τα υψηλής ποιότητας σταφύλια της.

## Παραπομπές


Κατηγορία:Πόλεις του Αφγανιστάν
Νικαραγουανές γενικές εκλογές 2021

Στις 7 Νοεμβρίου 2021 διεξήχθησαν **γενικές εκλογές στη [[Νικαράγουα]],** για να εκλεγούν ο Πρόεδρος της Δημοκρατίας, τα 90 μέλη της Νικαραγουανής Εθνοσυνέλευσης και τα 20 μέλη του Κεντροαμερικανικού Κοινοβουλίου.

Ο Πρόεδρος Ντανιέλ Ορτέγα διεκδίκησε την επανεκλογή του για μία πέμπτη θητεία. Η νίκη για τον Ορτέγα και τη σύζυγό του, την Αντιπρόεδρο Ροζάριο Μουρίγιο, ήταν σίγουρη, αφού οι δύο τους είχαν καταστείλει την αντιπολίτευση φυλακίζοντας και εξορίζοντας τους άλλους υποψήφιους. Ακόμα 5 υποψήφιοι συμμετείχαν στην προεδρική εκλογή.

Ο Ντανιέλ Ορτέγα επανεξελέγη Πρόεδρος με το 75% των ψήφων.

Η Ευρωπαϊκή Ένωση αξιολόγησε την Νικαραγουανή προεδρική εκλογή ως ενδεικτική «*απολυταρχικού καθεστώτος*».

## Εκλογικό σύστημα

### Προεδρική εκλογή
Σύμφωνα με το Νικαραγουανό Σύνταγμα, ο Πρόεδρος και ο Αντιπρόεδρος της Δημοκρατίας εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό. Ο υποψήφιος για Πρόεδρος συμμετέχει στην εκλογή με έναν συνυποψήφιο για Αντιπρόεδρο. Το ζεύγος υποψηφίων που θα συγκεντρώσει τουλάχιστον το 35% των ψήφων ανακηρύσσονται νικητές. 

### Βουλευτικές εκλογές
Τα 90 μέλη της Νικαραγουανής Εθνοσυνέλευσης εκλέγονται ως εξής:

* τα 70 μέλη εκλέγονται με αναλογική εκπροσώπηση από 17 πολυεδρικές περιφέρειες. 
* τα 20 μέλη εκλέγονται με αναλογική εκπροσώπηση από μία ενιαία περιφέρεια που καλύπτει όλην την επικράτεια.

Δεν υπάρχει εκλογικό όριο για να μπει ένα κόμμα στην Εθνοσυνέλευση. Το 50% των υποψηφίων ενός κόμματος πρέπει να είναι γυναίκες. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες ηλικίας άνω των 16 ετών.

## Αποτελέσματα

### Αποτελέσματα προεδρικής εκλογής

### Αποτελέσματα βουλευτικών εκλογών

## Παραπομπές

Κατηγορία:Εκλογές στη Νικαράγουα
Κατηγορία:Εκλογές του 2021
Νησέλια Λέσβου

Τα **Νησέλια** είναι παραθαλάσσιος οικισμός της Λέσβου στο Βόρειο Αιγαίο.

## Γενικά
Τα Νησέλια βρίσκονται στις ανατολικές ακτές του νησιού και στο Στενό Μυτιλήνης, σε υψόμετρο 20 μέτρα ενώ απέχουν περίπου 8 χλμ. Β.-ΒΔ. από την Μυτιλήνη. Είναι γνωστά για την ομώνυμη παραλία ενώ ως ξεχωριστός οικισμός αναφέρονται για πρώτη φορά το 1981 να απογράφονται στην κοινότητα Παμφίλων.

Διοικητικά, σύμφωνα με το σχέδιο Καλλικράτης, μαζί με τα Πάμφιλα και την Παραλία αποτελούν την κοινότητα Παμφίλων που υπάγεται στη  Δημοτική Ενότητα Μυτιλήνης του Δήμου Μυτιλήνης. Σύμφωνα με την απογραφή 2011 απογράφησαν 33 κάτοικοι.Ο οικισμός διαχωρίζεται στα "πρώτα" Νησέλια και στα "δεύτερα" Νησέλια με μικρή απόσταση μεταξύ τους (1,9 χλμ.).

### "Πρώτα" Νησέλια
Τα *"Πρώτα" Νησέλια* αποτελούν το κατοικήσιμο κομμάτι του οικισμού, στο οποίο είναι χτισμένα και τα εξοχικά των κατοίκων των διπλανών χωριών. Επίσης, εκεί βρίσκεται και το εκκλησάκι του Αγίου Κοσμά του Αιτωλού, το οποίο συντηρείται από το δήμο και τους κατοίκους. Τέλος, αρκετές εκτάσεις του οικισμού χρησιμοποιούνται για την κτηνοτροφία και τη γεωργία.

### "Δεύτερα" Νησέλια
Τα *"Δεύτερα" Νησέλια* περιλαμβάνουν την παραλία του οικισμού.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Φόρουμ Πισκάριουμ

Η **Φόρουμ Πισκάριουμ**, (λατιν. : *Forum Piscarium*), δηλαδή  η **ιχθυαγορά** ήταν η κεντρική εμπορική αγορά  ψαριών στην αρχαία Ρώμη. Η ιχθυαγορά βρισκόταν βόρεια της  Ρωμαϊκής Αγοράς.

Κάηκε το 210 π.Χ. και ξανακτίστηκε τον επόμενο χρόνο. Το 179 π.Χ. ενσωματώθηκε στη γενική Κρεαταγορά (Macellum), που κτίστηκε από τον Mάρκο Φούλβιο Νοβίλιο στην ίδια περιοχή. Τα μεσαιωνικά χρόνια ωστόσο, διαχωρίστηκε από την γενική κρεαταγορά και εγκαταστάθηκε κοντά στη Ρωμαϊκή αγορά, και συγκεκριμένα στο Περιστύλιο της Οκταβίας όπου και παρέμεινε μέχρι και τον 19ο αιώνα.

Η ιχθυαγορά ονομάζεται *Piscatorium* στον Τίτο Λίβιο και *Piscarium* στον Μάρκο Τερέντι Βάρρωνα και τον Τίτο Μάκκιο Πλαύτο.

## Bιβλιογραφικές αναφορές


## Παραπομπές σε πηγές
* Lacus Curtius - Φόρουμ της Αρχαίας Ρώμης

Κατηγορία:Αγορές τροφίμων της αρχαίας Ρώμης
Κατηγορία:Τοπογραφία της αρχαίας Ρώμης
Δίχτυ πετοσφαίρισης

thumb|alt=Δίχτυ πετοσφαίρισης

Το **δίχτυ του βολεϊ**(Πετοσφαίριση) ή αλλιώς ** φιλές** βρίσκεται κάθετα πάνω απο την κεντρική γραμμή . Εχει μήκος 9,5 μέτρα ,πλάτος 1 μέτρο και ύψος που διαφέρει ανάλογα με την κατηγορία ,δηλαδή 
*Στους **άνδρες** ,στους **εφήβους**απαγορεύεται να αγγίξουν το δίχτυ κατα την διάρκεια της αγωνιστικής φάσης.

## Πηγές
* http://www.volleynews.gr/arxiki/2013-07-25-11-54-33 
* http://www.fa3.gr/nomothesia_2/nomoth_athl/KANONISMOI/volley/1-kefalaio-xaraktiristika.htm

## Παραπομπές


Κατηγορία:Πετοσφαίριση
Ντάνιελ Τζέιμς

Ο **Ντάνιελ Όουεν Τζέιμς** (*Daniel Owen James*, 10 Νοεμβρίου 1997) είναι Ουαλός επαγγελματίας ποδοσφαιριστής, ο οποίος αγωνίζεται ως πλάγιος μέσος για την ομάδα της Λιντς Γιουνάιτεντ και την Εθνική ομάδα ποδοσφαίρου της Ουαλίας.

## Συλλογική καριέρα
Προερχόμενος από τις ακαδημίες της Χαλ Σίτι, ο Τζέιμς αποκτήθηκε από την Σουόνσι Σίτι το 2014, κατορθώνοντας να ενσωματωθεί άμεσα στην ομάδα νέων Κ-18 και στη συνέχεια στις Κ-21 και Κ-23. Στις 30 Ιουνίου του 2017 δόθηκε δανεικός με συμφωνία για μία σεζόν στην Σριούσμπερι Τάουν, ομάδα της Φούτμπολ Λιγκ Ουάν. Ωστόσο, ο δανεισμός του διακόπηκε πρόωρα στις 31 Αυγούστου του 2017, έπειτα από κοινή συναίνεση των δύο πλευρών, καθώς ο παίκτης δεν κατάφερε να ενσωματωθεί στο βασικό σχήμα της ομάδας.

Ο Τζέιμς πραγματοποίησε το επαγγελματικό του ντεμπούτο με την ομάδα της Σουόνσι στις 6 Φεβρουαρίου του 2018, σε έναν αγώνα του Κυπέλλου Αγγλίας απέναντι στη Νοτς Κάουντι, στον οποίο σκόραρε βοηθώντας την ομάδα του να επικρατήσει τελικά με σκορ 8-1. 

Στις 12 Ιουνίου του 2019 αποκτήθηκε από την Μάντσεστερ Γιουνάιτεντ για 15 εκατομμύρια λίρες με συμβόλαιο διάρκειας πέντε ετών. Έκανε το ντεμπούτο του στις 11 Αυγούστου του 2019, στην πρώτη αγωνιστική της Πρέμιερ Λιγκ, απέναντι στην Τσέλσι, με την ομάδα του να επικρατεί με σκορ 4-0 και τον ίδιο να χρίζεται σκόρερ στο τέταρτο γκολ.

Δύο χρόνια αργότερα, στις 31 Αυγούστου του 2021, υπέγραψε στη Λιντς Γιουνάιτεντ.

## Διεθνής καριέρα
Όσον αφορά στην Εθνική ομάδα της Ουαλίας, ο Τζέιμς πραγματοποίησε το ντεμπούτο του σε έναν αγώνα απέναντι στην Εθνική Αλβανίας, στις 20 Νοεμβρίου του 2018. Τον Μάιο του 2021 βρέθηκε στην αποστολή της Ουαλίας για τη διοργάνωση του Ευρωπαϊκού Πρωταθλήματος ποδοσφαίρου του 2020.

## Παραπομπές


Κατηγορία:Ουαλοί ποδοσφαιριστές
Κατηγορία:Ποδοσφαιριστές Εθνικής Ουαλίας
Κατηγορία:Ποδοσφαιριστές Εθνικής Ουαλίας Κ21
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Σριούσμπερι Τάουν
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Δρυς η πλατύφυλλη

[μικρογραφία|Η πλατύφυλλη δρυς (''Quercus frainetto''), [Χορτιάτης (όρος)|Χορτιάτης, Θεσσαλονίκη, 11-10-2008]]
Η **πλατύφυλλη δρυς** (*Quercus frainetto*) με κοινή ονομασία ημεράδι, δένδρο, πλατίτσα, **μεσές**, ανήκει στην οικογένεια των Fagaceae (Φηγίδες). Κατανέμεται στην Βαλκανική χερσόνησο, εκτεινόμενο ανατολικά της Βουδαπέστης, Νότια Ιταλία και στην Ανατολία. Απαντά σ’ όλη την Ελλάδα, εκτός από την Κρήτη και τις Κυκλάδες σε αμιγή ή φυλλοβόλα μικτά δάση, μεταξύ 200-1200 μ. Είναι φυλλοβόλο δένδρο, ύψους περίπου μέχρι 25 μέτρα, που διακρίνεται από τα υπόλοιπα είδη δρυός (βαλανιδιάς) από το μεγάλο μέγεθος των βαθέως πτεροσχιδών φύλλων (μέχρι 25 cm με 6-8 επιμήκεις λοβούς). Αποτελεί το πιο σημαντικό είδος δρυός της Ελλάδας, αφού το ξύλο της χρησιμοποιείται, τόσο στην επιπλοποιία όσο και ως καυσόξυλο.

## Πηγές
Σφήκας Γ. 1983, Δένδρα και θάμνοι της Ελλάδας.

Strid A. 1980, Φυτά του Ολύμπου.

Strid A. & Tan K. 2002, Flora Hellenica (Vol. 1).

## Εξωτερικοί σύνδεσμοι

## Παραπομπές


Κατηγορία:Ελληνική χλωρίδα
Κατηγορία:Δρύες
Φόρουμ Σουάριουμ

Το **Φόρουμ Σουάριουμ**, (λατιν.: *Forum Suarium*), ήταν η κεντρική εμπορική αγορά χοιρινού κρέατος της  αρχαίας Ρώμης κατά τη διάρκεια της Αυτοκρατορίας. 

Η αγορά πρωτο-αναφέρεται σε δύο επιγραφές που χρονολογούνται περίπου το 200 μ.Χ.  Αυτή η αγορά βρισκόταν κοντά στους στρατώνες των αστικών ταγμάτων (cohortes urbanae) στο βόρειο τμήμα του Πεδίου του Άρεως (Campus Martius),  και η διαχείρισή της βρισκόταν στα χέρια του επάρχου της πόλεως (praefectus urbi) ή ενός από τους υπαλλήλους του. 

## Bιβλιογραφικές αναφορές


Κατηγορία:Αγορές τροφίμων της αρχαίας Ρώμης
Κατηγορία:Τοπογραφία της αρχαίας Ρώμης
Φόρουμ Βινάριουμ

Η **Αγορά Οίνου**, λατιν.: Forum Vinarium, ιταλ.: Foro Vinario, ήταν η αγορά εμπορίου (forum venalium) κρασιού της πρώιμης Αρχαίας Ρώμης. Βρισκόταν στην περιοχή του σύγχρονου *Διαμερίσματος Τεστάτσιο* (Quartiere Testaccio), μεταξύ του Αβεντίνου λόφου και του ποταμού Τίβερη.

Μία σειρά από επιγραφές έξω από τα τείχη της Ρώμης συνδέει την Αγορά Οίνου με μία ομάδα *δανειστών* (argentarii).

## Βιβλιογραφικές αναφορές


Κατηγορία:Αγορές τροφίμων της αρχαίας Ρώμης
Νεκρόπολη του Εσκουιλίνου

μικρογραφία|365x365εσ|Τοιχογραφία με ιστορική σκηνή, η πρώτη τέτοια στις αρχαίες ρωμαϊκές τοιχογραφίες.
Η **Νεκρόπολη του Εσκουιλίνου** (ιταλ.: *Necropoli dell' Esquilino*) ήταν μία προϊστορική νεκρόπολη στον Eσκουιλίνο λόφο στη Ρώμη, σε χρήση μέχρι το τέλος του 1ου αι. μ.Χ..

Χρησιμοποιήθηκε, όταν η νεκρόπολη της Αγοράς περιέπεσε σε αχρηστία στα μέσα του 8ου αι. π.Χ. (εκτός από ταφές παιδιών, που συνεχίστηκαν εκεί μέχρι τα τέλη του 7ου αι. π.Χ.) και μαρτυρεί την επέκταση της Ρώμης προς τον Βέλιο λόφο. Οι ταφές της έχουν πλουσιότερα ταφικά αντικείμενα και είναι καλύτερα εφοδιασμένες με όπλα, χαρακτηριστικό μίας αριστοκρατικής πλέον τάξης πολεμιστών, όπως ήδη υπήρχε σε άλλες περιοχές κατά μήκος των ακτών της Τυρρηνικής θάλασσας όπως η Ετρουρία και η Καμπανία. Όσον αφορά την πρωτοϊστορική περίοδο, οι ταφές είναι της προχωρημένης «δεύτερης φάσης» και -πιο τυπικές- της «τρίτης φάσης», η οποία χαρακτηρίζεται από πιο συμπιεσμένα (και όχι σφαιρικά) αγγεία, με πιο επιμήκεις λαβές προς την κορυφή και περισσότερο διακόσμηση «με πλευρές» (costolature) παρά χυτή ή σκαλιστή.

## Τάφος 99
* Τοιχογραφία με ιστορική σκηνή αποχαιρετισμού.

## Βιβλιογραφία
* Ranuccio Bianchi Bandinelli και Mario Torelli, L'arte dell'antichità classica, Etruria-Roma, Utet, Τορίνο 1976.

## Δείτε επίσης
* Προϊστορικοί τάφοι στο
** Αψίδα του Αυγούστου (φάση «Υπο-Απεννίνια»)
** Ναός Αντωνίνου και Φαυστίνας (πρώτη φάση "Λατινική", δεύτερη φάση "Ρωμαϊκή")
* Παλατίνικες καλύβες

## Αναφορές σε πηγές


Κατηγορία:Τοπογραφία της αρχαίας Ρώμης
Διαμάντι του Λίβιτ

Το **Διαμάντι του Leavitt** (αγγλ.:*Leavitt's system model/ Leavitt's diamond*) αποτελεί ένα *[[μοντέλο]] εξήγησης της οργανωσιακής αλλαγής* που αναπτύχθηκε απο τον Harold Leavitt . Ο ίδιος ξεχώρισε τέσσερα θεμελιώδη στοιχεία κάθε οργανισμού: *τεχνολογία*,*δομή*,*άνθρωποι* και *καθήκοντα*, ενώ ταυτόχρονα ανέδειξε την ανάγκη της σύνδεσης μεταξύ αυτών των στοιχείων ωστε να επιτευχθεί μια επιτυχημένη αλλαγή για κάποιον οργανισμό.Σύμφωνα με αυτή την προσέγγιση, για να προετοιμασθεί μια αλλαγή σε ενα απο τα τέσσερα βασικά συστατικά των οργανισμών, πρέπει πρώτα να εκτιμηθεί η επίδρασή του στα υπόλοιτα τρια.Επομένως, τα συστικά  αλλληλοεξαρτόνται και η διαφοροποιήση ενός από αυτών συνεπάγεται με διαφοροποίηση και των υπολοίπων. Η σωστή ισορροπία μεταξύ τους ισοδυναμεί με ωφέλιμη αλλαγή για την επιχείρηση.
μικρογραφία|367x367εσ|Η εικόναι παρουσιάζει οπτικά το διαμάντι του Leavitt. Τα μπλε ορθογώνια περιέχουν καθένα απο τα τέσσερα συστατικά στοιχεία των οργανώσεων. Τα βέλη αναδεικνείουν την αλληλεπίδραση κάθε ενός απο αυτά τα στοιχεία με τα υπόλοιπα συστατικά του διαμαντιού.

## Συστατικά του Μοντέλου
* **Δομη**: στο διαμάντι του Leavitt η δομή σχετίζεται με το πως μεμωνομένα άτομα και ομάδες συγχρονίζουν τις δράσεις τους στον οργανισμό. Δεν περιλαμβάνει αποκλειστικά την ιεραρχική της δομή αλλά διερύνεται και στις έννοιες των μηχανισμων επικοινώνιας μεταξύ των τμημάτων του και στις δομές συνεργασίας  ανάμεσα στους εργαζόμενους.

* **Καθήκοντα**: ανάφερονται στις δραστηριότητες που πραγματοποιούν οι εργαζόμενοι, συγκεκριμένα, ποιός κάνει τι. Σε μια περίοδο οργανωσιακής αλλαγής θεωρείται σημαντική η κατανόηση των τωρινών καθηκόντων , ο καθορισμός των μελλοντικών καθηκόντων στο καινούριο εργασιακό περιβάλλον(δηλαδή το αρχικό περιβάλλον επηρεασμένο απο την μεταβολή  σε ένα απο τα τέσσερα συστατικά) και η σύκρισή τους.

* **Τεχνολογία**: αφορά τα μέσα που χρησιμοποιούνται ώστε οι εργαζόμενοι να είναι περισσότερο αποδοτικοί στα καθήκοντά τους. Το συγκεκριμένο στοιχείο μπορεί να χωριστεί σε δύο υποκατηγορίες:
*# Ο εξοπλισμός της οργάνωσης, όπως ηλεκτρονικοί υπολογιστές , λογισμικά και γενικότερα οτιδήποτε συμβάλλει στην βελτιστοποίηση της επικοινωνίας και της ροής των εργασιών.
*# Τα μέσα που χρησιμοποιούνται για την επιμόρφωση των εργαζομένων, πχ. σεμινάρια.

* **Άνθρωποι**: οι άνθρωποι είναι οι εργαζόμενοι του οργανισμού, αποτελούν την ραχοκοκαλιά του. Οι γνώσεις, οι δεξιότητες και ο προσωπικός χαρακτήρας των εργαζομένων μπορούν να έχουν καθοριστική επίδραση στην εύρυθμη λειτουργία του οργανισμού, στην επίτευξη των στόχων του και στην ανάπτυξη του.

## Παραπομπές


Κατηγορία:Διοίκηση
Τζαλίν Σμιθ

Ο **Τζαλίν Σμιθ** (γεννήθηκε στις 24 Νοεμβρίου 1994) είναι Αμερικανός επαγγελματίας καλαθοσφαιριστής, ο οποίος επί του παρόντος παίζει στην  Παρτιζάν Βελιγραδίου της  Αδριατικής Λίγκας (ABA) και της Ευρωλίγκας . 

## Συλλογική σταδιοδρομία
Το 2019, ο Σμιθ άλλαξε ομάδες από την USC Χάιντελμπεργκ στη Ρίζεν Λούντβιγκσμπουργκ . 

Για την περίοδο 2020–21 της 1ης Γερμανίας, ο Σμιθ εξελέγη ως ο πολυτιμότερος παίκτης .  Έλαβε το βραβείο την ίδια στιγμή που ο προπονητής του Τζον Πάτρικ έγινε προπονητής της χρονιάς. Ο Σμιθ είχε κατά μέσο όρο 15,7 πόντους, 5,3 ριμπάουντ, 5,6 ασίστ και 1,7 κλεψίματα ανά αγώνα. 

Στις 25 Αυγούστου 2021, ο Σμιθ υπέγραψε τριετές συμβόλαιο με την Άλμπα Βερολίνου . 

## Παραπομπές


## Εξωτερικοί σύνδεσμοι
* Προφίλ στους Προμπόλερς
* Προφίλ στην ιστοσελίδα του Πρωταθλήματος της 1ης Γερμανίας (BBL) (στα γερμανικά)
* Βιογραφικό στους Νιου Χάμπσαϊρ Γουάιλντκατς 

Κατηγορία:Σούτινγκ γκαρντ
Κατηγορία:Καλαθοσφαιριστές Ρίζεν Λούντβιγκσμπουργκ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άλμπα Βερολίνου
Μάλτε Ντελόου

Ο **Μάλτε Ντελόου** (γενν. 22 Απριλίου 2001) είναι Γερμανός καλαθοσφαιριστής .

## Σταδιοδρομία σε συλλόγους
Ο Ντελόου ξεκίνησε την σταδιοδρομία του στο συλλογικό μπάσκετ το 2012, πέρασε από το τμήμα νέων της Άλμπα Βερολίνου. Το 2017 ήταν με την ομάδα κάτω των 16 και ένα χρόνο αργότερα πρωταθλητής στους κάτω των 19. Κατά τη διάρκεια της περιόδου 2017/18, του δόθηκε διπλή άδεια για πρώτη φορά με την SSV Λοκομοτίβε Μπερνάου στην 3η Γερμανίας. 

Στις αρχές Οκτωβρίου 2019, υπό τον προπονητή Αΐτο Γκαρθία Ρενέσες, έκανε την πρώτη εμφάνισή του με τα χρώματα της Άλμπα Βερολίνου στην 1η Γερμανίας  και σημείωσε στον συγκεκριμένο του αγώνα έξι πόντους απέναντι στην Ράστα Βέχτα. Στα τέλη Ιουνίου 2020 κέρδισε το Πρωτάθλημα  Γερμανίαςμε τους Βερολινέζους και επανέλαβε αυτή την επιτυχία το 2021. Έκανε το πρώτο του επαγγελματικό συμβόλαιο για την περίοδο 2021/22 και η Άλμπα Βερολίνου υπέγραψε μαζί του για τέσσερα χρόνια. 

## Εθνική ομάδα
Το 2019 πήρε μέρος στο Ευρωπαϊκό Πρωτάθλημα Εφήβων με την Εθνική Γερμανίας Κ18.

## Παραπομπές


Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Πρωταθλήματος Γερμανίας
Κολουμβάριο του Πομπώνιου Ύλα

[δεξιά|μικρογραφία|Το κολουμβάριο του Πομπώνιου Ύλα στην ''[Αππία οδός|Αππία Οδό*.]]

Το *'Κολουμβάριο του Πομπώνιου Ύλα*', λατιν.: Columbarium of Pomponius Hylas, είναι ένα ρωμαϊκό [[κολουμβάριο]] του 1ου αι. μ.Χ., που βρίσκεται κοντά στην [[Πόρτα Λατίνα|Porta Latina]] στη [[Αππία οδός|Αππία Οδό]], στη [[Ρώμη]] της Ιταλίας. Ανακαλύφθηκε και ανασκάφηκε το 1831 από τον Πιέτρο Καμπάνα.

Αν και το όνομά του προέρχεται από τον Πομπώνιο Ύλα (Pomponius Hylas), ο οποίος έζησε στην [[Δυναστεία Φλαβιανών|περίοδο των Φλαβίων]] (69-96 μ.Χ.), το ίδιο το κτίριο χρονολογείται μεταξύ 14 και 54 μ.Χ. λόγω επιγραφών σε δύο από τις κόγχες του (η μία αφιερωμένη σε έναν [[απελεύθερος|απελεύθερο]] του [[Τιβέριος Καίσαρας Αύγουστος|Τιβέριου]] και η άλλη σε έναν απελεύθερο της [[Κλαυδία Οκταβία|Κλαυδίας Οκταβίας]], κόρης του Κλαύδιου και της Μεσσαλίνας). Αργότερα αγοράστηκε από τον Πομπώνιο Ύλα για τον ίδιο και τη σύζυγό του. Aυτός πρόσθεσε το ψηφιδωτό πλαίσιο επάνω από τα σκαλιά της εισόδου, το οποίο είναι διακοσμημένο με [[Γρύπας|γρύπες]] και αναγράφει:

CN[AEI] POMPONI HYLAE E[T] POMPONIAE CN[AEI] L[IBERTAE] VITALINIS,

δηλ. του Γναίου Πομπώνιου Ύλα και της Πομπωνίας Βιταλίνιδας της απελευθέρου του Γναίου.

Η επιγραφή έχει επίσης ένα v (που σημαίνει vivit, ζωντανή) επάνω από το όνομα της Πομπωνίας, που δείχνει ότι ήταν ζωντανή όταν προστέθηκε το πλαίσιο.

== Αναφορές και παραπομπές ==
<references/>

== Περαιτέρω ανάγνωση ==
* Νας, Έρνεστ. *Εικονογραφικό Λεξικό της Αρχαίας Ρώμης.'' Λονδίνο: A. Zwemmer, 1962.

## Πηγές
* https://web.archive.org/web/20101126154153/http://nerone.cc/nerone/archivio/arch80.htm
* JSTOR: Proposta per una Classificazione del Terzo Stile Pompeiano

Κατηγορία:Κτίρια και κατασκευές στη Ρώμη
Εκκλησία του Τζουμπάιλ

thumb|Τα ερείπια της εκκλησίας του Τζουμπάιλ

Η **Εκκλησία του Τζουμπάιλ** (κλασικά συριακά: ܥܕܬܐ ܕܡܕܢܚܐ ܕܐܬܘܖ̈ܝܐ) είναι χριστιανικός ναός του 4ου αιώνα κοντά στο Τζουμπάιλ, μια πόλη στην ανατολική επαρχία της Σαουδικής Αραβίας στις ακτές του Περσικού Κόλπου. Είναι μια από τις παλαιότερες εκκλησίες στον κόσμο. Περιέχει δύο ακόμη ορατούς σταυρούς που έχουν λαξευθεί στον τοίχο εκατέρωθεν της μεσαίας εσωτερικής θύρας που οδηγεί από τον κεντρικό κλίτο προς το ιερό.

Η εκκλησία ανασκάφηκε από το Τμήμα Αρχαιοτήτων της Σαουδικής Αραβίας το 1987. Από το 2008, τα αποτελέσματα της ανασκαφής δεν είχαν δημοσιευτεί.

## Χρονολογία
Η χρονολογία της εκκλησίας του Τζουμπάιλ είναι αμφιλεγόμενη. Ορισμένες πηγές την καταγράφουν στον τέταρτο αιώνα, ενώ άλλες την τοποθετούν στον έβδομο. Περιέχει κονίαμα, το οποίο υποδηλώνει ότι είναι της ίδιας ιστορικής περιόδου με παρόμοιες γνωστές χριστιανικές τοποθεσίες όπως το αλ-Κουσούρ, το Σιρ Μπάνι Γιας και το Χαργκ.

## Ιστορία
Ανακαλύφθηκε το 1986, αρχικά ανήκε στην Εκκλησία της Ανατολής, έναν κλάδο του Ανατολικού Χριστιανισμού στη Μέση Ανατολή. Η πλειοψηφία των υποστηρικτών της είναι Ασσύριοι.

Πρόσφατα, τοποθετήθηκε φράχτης γύρω από την εκκλησία για να μην την δουν πιθανοί τουρίστες. Ωστόσο, οι φράχτες δεν εμπόδισαν τους ντόπιους να εισέλθουν για να βανδαλίσουν και να καταστρέψουν το κτίριο.

## Δείτε επίσης
*Χριστιανισμός στη Σαουδική Αραβία

## Παραπομπές


Κατηγορία:Χριστιανισμός στη Σαουδική Αραβία
Κατηγορία:Ιστορία της Σαουδικής Αραβίας
Μάρκους Έρικσον (καλαθοσφαιριστής)

Ο **Μάρκους Περ Έρικσον** (γεννήθηκε στις 5 Δεκεμβρίου 1993)  είναι Σουηδός επαγγελματίας καλαθοσφαιριστής για την Άλμπα Βερολίνου της 1ης Κατηγορίας της Γερμανίας.

## Πρώιμη σταδιοδρομία
Με καταγωγή από την Ουψάλα της Σουηδίας, ο Έρικσον έφυγε από τη χώρα του το 2010, για να συνεχίσει την σταδιοδρομία του στην Μπάσκετ Μανρέσα, στην Ισπανία. Ως μέλος της ομάδας νέων της Μανρέσα, έγινε ο Πολυτιμότερος Παίχτης (MVP) του τουρνουά παίδων της Λ' Οσπιταλέτ το 2010, σε ηλικία 16 ετών. 

## Επαγγελματική πορεία

### Ευρώπη
Ο Έρικσον έκανε την πρώτη επαγγελματική εμφάνισή του στο πρωτάθλημα της κορυφαίας κατηγορίας της Ισπανίας, την ACB, με την ανδρική ομάδα της Μανρέσα κατά τη διάρκεια της περιόδου 2010–11. Το 2011, υπέγραψε στην ισπανική Μπαρτσελόνα  και στα πρώτα του χρόνια με την νέα του ομάδα, έπαιξε κυρίως για την αναπτυξιακή ομάδα του συλλόγου, την Μπαρτσελόνα B. Επέστρεψε στη Μανρέσα για την αγωνιστική περίοδο 2013–14, αγωνιζόμενος μαζί της ως δανεικός από την Μπαρτσελόνα, πριν επιστρέψει αργότερα στη Μπαρτσελόνα.

Ο Έρικσον έχασε τη χρονιά 2014–15, λόγω σχισμένου προσθίου χιαστού συνδέσμου και σχισμένου μηνίσκου . 

### Ντραφτ του ΝΒΑ
Στις 25 Ιουνίου 2015 ο Έρικσον επιλέχθηκε με την 50ή επιλογή του ντραφτ του ΝΒΑ του 2015, από τους Ατλάντα Χοκς . 

## Εθνική ομάδα
Ο Έρικσον ασχολήθηκε με τις εθνικές ομάδες της Σουηδίας για αρκετά χρόνια. Με τις μικρές εθνικές ομάδες της Σουηδίας, έπαιξε στο Ευρωπαϊκό Πρωτάθλημα κάτω των 16 ετών του 2009 (2η Κατηγορία), στο Ευρωπαϊκό Πρωτάθλημα κάτω των 18 ετών του 2010, στο Ευρωπαϊκό Πρωτάθλημα κάτω των 20 ετών του 2012 και στο Ευρωπαϊκό Πρωτάθλημα κάτω των 20 ετών της FIBA του 2013.  Το 2012, είχε την πρώτη του επίσημη εμφάνιση με την ανδρική ομάδα της Σουηδίας.

## Στατιστικά σταδιοδρομίας

### Εγχώρια πρωταθλήματα

## Παραπομπές

 

## Εξωτερικοί σύνδεσμοι

* Ο Μάρκους Έρικσον  στο acb.com
* Ο Μάρκους Έρικσον  στο draftexpress.com
* Ο Μάρκους Έρικσον στο eurobasket.com
* Ο Μάρκους Έρικσον στο euroleague.net
* Ο Μάρκους Έρικσον στο fiba.com (αρχείο)

 
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές Άλμπα Βερολίνου
Αμπχά

Η **Αμπχά** (αραβικά: أَبْهَا) είναι η πρωτεύουσα της Επαρχίας Ασίρ στη Σαουδική Αραβία, με πληθυσμό 1.093.705 κατοίκους από το 2021. Βρίσκεται 2.270 μέτρα πάνω από την επιφάνεια της θάλασσας στα εύφορα Όρη Ασίρ της νοτιοδυτικής Σαουδικής Αραβίας, κοντά στον Εθνικό Δρυμό του Ασίρ. Το ήπιο κλίμα της Αμπχά την καθιστά δημοφιλή τουριστικό προορισμό για τους Σαουδάραβες.

## Συλλογή

Αρχείο:Abha 12.jpg|Κτίρια με φόντο τα Όρη Ασίρ
Αρχείο:Abha 29.jpg|Τελεφερίκ
Αρχείο:ABHA (6348527614).jpg
Αρχείο:مدينة ابها ليلاً 2013-06-08 17-17.jpg|Νυχτερινή οδήγηση
Αρχείο:سد أبها1W8796.jpg|Το φράγμα της Αμπχά


## Παραπομπές


## Εξωτερικοί σύνδεσμοι
* 

Κατηγορία:Πόλεις της Σαουδικής Αραβίας
Λέβι Ρόζμαν

Ο **Λέβι Ρόζμαν** (γεννημένος στις 5 Δεκεμβρίου 1995 Μπρούκλιν,Νέα Υόρκη,) , είναι σκακιστής που κατέχει τον τίτλο του  Διεθνή Μάστερ.Επίσης είναι ένας δημιουργός περιεχομένου με πάνω από 5.900.000 συνδρομητές στο κανάλι του στο YouTube '''(GothamChess)''' και πάνω από 1.100.000 ακόλουθους στο Twitch 

## Διαδικτυακή καριέρα
Ο Λέβι Ρόζμαν εγγράφηκε στο YouTube στις 7 Αυγούστου 2018, δεν ανέβασε το πρώτο του βίντεο όμως μέχρι την άνοιξη 2020, την περίοδο της καραντίνας λόγω του COVID-19. Στα πρώτα του βίντεο σχολίαζε και ανέλυε κάποιες από τις πιο συναρπαστικές και μεγάλης σημασίας παρτίδες σκακιού που έχουν παιχτεί στην ιστορία του παιχνιδιού, καθώς και ανέβαζε βίντεο διδακτικού περιεχομένου, αναδεικνύοντας τις υψηλές δεξιότητες του στο σκάκι. Ο Λέβι είδε το κανάλι του να μεγαλώνει καθημερινά με ιλιγγιώδης ρυθμό όπως και πολλά άλλα κανάλια σκακιστικού περιεχομένου, κυρίως λόγω της μεγάλης επιτυχίας της τηλεοπτικής σειράς Γκαμπί της βασίλισσας, η οποία μετέτρεψε πολλούς τηλεθεατές σε λάτρεις του παιχνιδιού.Μερικά από τα βίντεο του με τις πιο πολλές προβολές είναι :I Played Beth Harmon 7 Times και The Advanced Chess Bots Are Terrifying, με το πρώτο να έχει πάνω από 3.000.000 προβολές. Το κανάλι του στο YouTube ,(GothamChess), έφτασε τους 1.000.000 συνδρομητές την 1 Ιουνίου του 2021 και έγινε **το μεγαλύτερο κανάλι με σκακιστικό περιεχόμενο** στην διαδικτυακή πλατφόρμα τον Αύγουστο 2021.

## Σκακιστική καριέρα
Ο Λέβι ξεκίνησε να παίζει σκάκι ως εξωσχολική δραστηριότητα στην ηλικία των 6 χρονών και έλαβε μέρος στο πρώτο του τουρνουά έναν χρόνο αργότερα, στην ηλικία των 7. Η βαθμολογία του ανέβαινε συνεχώς με εντυπωσιακό ρυθμό, με αποτέλεσμα να θεωρείται παιδί θαύμα από τον σκακιστικό κόσμο της Αμερικής και να αποκτά τον πρώτο του τίτλο,  Εθνικός Μάστερ,το 2011 σε ηλικία 16 χρονών.Η ανοδική του πορεία συνεχίστηκε μέχρι το 2016 , όπου κατέκτησε τον τίτλο του Διεθνή Μάστερ και τον Αύγουστο 2018 έφτασε την μεγαλύτερη βαθμολογία στην καριέρα του **2421**. Ύστερα σταμάτησε να συμμετέχει σε τουρνουά και συνέχισε να κάνει μαθήματα σκακιού σε μικρά και μεγάλα παιδιά , μέχρι το 2020 όπου άρχισε την διαδικτυακή του καριέρα. Το Καλοκαίρι του 2021 ξεκίνησε να συμμετέχει ξανά σε τουρνουά με στόχο την επίτευξη του μεγαλύτερου τίτλου στο σκάκι Γκραν μετρ. 

## Εξωτερικοί σύνδεσμοι
* I Played Beth Harmon 7 Times 
* The Advanced Chess Bots Are Terrifying

## Παραπομπές


Κατηγορία:Αμερικανοί σκακιστές
Κατηγορία:Αμερικανοί YouTubers
Η Εικονογραφημένη της Ελλάδος

**«Ἡ Εἰκονογραφημένη τῆς Ἑλλάδος»** ήταν περιοδικό τού Μεσοπολέμου, φιλολογικού και καλλιτεχνικού περιεχομένου. Εκδότης του ήταν ο φιλοβενιζελικός Πολύβιος Π. Λεκός, που αργότερα διετέλεσε και δήμαρχος Σπετσών.

Το περιοδικό εξέδωσε τη δεκαετία του 1920 ο Λεκός, αντιγράφοντας ξένα πρότυπα. Διευθυντής σύνταξης ήταν ο Ιωάννης Γρυπάρης και γενικός γραμματέας ο Μιλτιάδης Λιδωρίκης. Την Επιτροπή Συντάξεως αποτελούσαν ο Γεώργιος Δροσίνης, ο Σπύρος Μελάς, ο Παύλος Νιρβάνας,  ο Κωστής Παλαμάς και ο Ζαχαρίας Παπαντωνίου.

Περισσότεροι από 100 λόγιοι, καλλιτέχνες και δημοσιογράφοι συμμετείχαν στο πλέον ακριβό εγχείρημα, το οποίο διήρκεσε αρχικώς μόνον δέκα μήνες, εκδίδοντας ισάριθμα τεύχη. Ο Λεκός κατέβαλε προσπάθειες για την επανέκδοσή του (Ιανουάριος 1926, Πάσχα 1927 κ.α.) αλλά απέβησαν άκαρπες.

## Πηγές

* Ελευθερίου Γ. Σκιαδά, «Ὁ Πολύβιος Π. Λεκός καί «Ἡ Εἰκονογραφημένη τῆς Ἑλλάδος»», Εστία. 6 Νοεμβρίου 2021.

Κατηγορία:Ελληνικά περιοδικά
Περονισμός

Ο **Περονισμός** () είναι ένα πολιτικό κίνημα της Αργεντινής που βασίζεται στις ιδέες και την κληρονομιά του Αργεντινού πολιτικού Χουάν Περόν (1895–1974).  Ήταν ένα κίνημα με επιρροή στην πολιτική της Αργεντινής του 20ου και 21ου αιώνα. Από το 1946, οι περονιστές κέρδισαν 10 από τις 13 προεδρικές εκλογές στις οποίες τους επετράπη να συμμετάσχουν. Ο κύριος εκφραστής του περονισμού είναι το Κόμμα Δικαιοσύνης.Οι πολιτικές των περονιστών προέδρων διέφεραν πολύ, αλλά η γενική ιδεολογία έχει περιγραφεί ως «ένα αόριστο μείγμα εθνικισμού και λαϊκισμού.

## Ιστορικό
Ο Περόν έγινε υπουργός εργασίας της Αργεντινής μετά τη συμμετοχή του στο στρατιωτικό πραξικόπημα του 1943 και εξελέγη πρόεδρος της Αργεντινής το 1946. Εισήγαγε κοινωνικά προγράμματα που ωφέλησαν την εργατική τάξη, υποστήριξε τα εργατικά συνδικάτα και ζήτησε πρόσθετη συμμετοχή του κράτους στην οικονομία. Επιπλέον, βοήθησε τους βιομήχανους. Ο Περόν ήταν εξαιρετικά δημοφιλής και κέρδισε ακόμη περισσότερο τον θαυμασμό μέσω της συζύγου του Εβίτας, η οποία υπερασπιζόταν τα δικαιώματα των μεταναστών εργαζομένων και ήταν αγαπητή στον κόσμο.Η Εβίτα ήταν τόσο αγαπητή που το 1949 ο Χουάν Περόν σχημάτισε το Γυναικείο Περονιστικό Κόμμα, μια νέα πτέρυγα μέσα στο δικό του κόμμα υπό την ηγεσία της. Λόγω του αυξανόμενου πληθωρισμού και άλλων οικονομικών προβλημάτων και της υποτιθέμενης πολιτικής καταστολής, ο στρατός ανέτρεψε τον Περόν το 1955.Το περονιστικό κόμμα απαγορεύτηκε και μόλις το 1973 όταν έγιναν ξανά δημοκρατικές εκλογές ο Περόν επανεξελέγη πρόεδρος.

Ο Περόν πέθανε τον επόμενο χρόνο. Την προεδρία ανέλαβε η χήρα και αντιπρόεδρός του Ιζαμπέλ. Ο θάνατος του Περόν άφησε ένα μεγάλο κενό εξουσίας και ο στρατός ανέτρεψε αμέσως την Ιζαμπέλ το 1976 . Μετά την επιστροφή στη δημοκρατία το 1983, στην προεδρία κυριάρχησαν υποψήφιοι περονιστές. Στα 37 χρόνια δημοκρατίας, οι περονιστές κατείχαν την προεδρία για 24 χρόνια.

Ο Κάρλος Μένεμ εξελέγη το 1989 και υπηρέτησε για δύο συνεχόμενες θητείες σε διάστημα δέκα ετών. Η κύρια πολιτική του ήταν η ιδιωτικοποίηση κρατικών επιχειρήσεων, η υιοθέτηση πολιτικών ελεύθερης αγοράς και οι καλές διεθνείς σχέσεις με τις Ηνωμένες Πολιτείες. Μετά την κατάρρευση της κυβέρνησης Ντε Λα Ρούα, την κυβέρνηση ανέλαβαν δύο προσωρινοί ηγέτες των περονιστών: ο Αντόλφο Ροδρίγκεζ Σάα και αργότερα ο Εντοάρντο Ντουάλντε. Ο αριστερός περονιστής Νέστορ Κίρχνερ, που εξελέγη το 2003 , υπηρέτησε μόνο για μία θητεία, ενώ η σύζυγός του, Κριστίνα Φερνάντεζ Κίρχνερ, υπηρέτησε δύο (έχει εκλεγεί το 2007 και επανεξελέγη το 2011 ) και είναι, από το 2019 , η σημερινή αντιπρόεδρος με τον Αλμπέρτο Φερνάντεζ ως πρόεδρο.

## Βιβλιογραφία
*Tomas Eloy Martinez, *El Sueño Argentino' (The Argentine Dream, 1999) and *Memorias del General'' (Memoirs of the General, 1996). 
*Daniel James, Resistance and Integration: Peronism and the Argentine Working Class, 1946–1979. NY: Cambridge University Press, 1988. 
*Félix Luna, Perón y Su Tiempo, Vol I–III.: Sudamericana, 1990. 

## Παραπομπές

## Εξωτερικοί σύνδεσμοι

Κατηγορία:Πολιτικές θεωρίες
Κατηγορία:Λαϊκισμός
Κατηγορία:Πολιτικές ιδεολογίες
Κατηγορία:Εργατικό κίνημα
Τιμ Σνάιντερ (καλαθοσφαιριστής)

Ο **Τιμ Σνάιντερ** (, Βερολίνο, 1 Σεπτεμβρίου 1997 - ) είναι Γερμανός επαγγελματίας καλαθοσφαιριστής της Άλμπα Βερολίνου της 1ης Γερμανίας (BBL).

Το 2016 ο Σνάιντερ έφτασε στην τέταρτη θέση με την εθνική ομάδα κάτω των 20 της Γερμανίας στο Ευρωπαϊκό Πρωτάθλημα της Φινλανδίας.  Στο Ευρωπαϊκό Πρωτάθλημα Νέων Ανδρών το καλοκαίρι του 2017 έφτασε με τη γερμανική ομάδα στην έβδομη θέση, σημειώνοντας κατά μέσο όρο 5,3 πόντους ανά αγώνα.  Τον Νοέμβριο του 2018, μπήκε στη σύνθεση της εθνικής ομάδας ανδρών Γερμανίας για πρώτη φορά στην σταδιοδρομία του.  Στις 17 Ιουλίου 2020, ο Σνάιντερ υπέγραψε διετής επέκταση συμβολαίου με την Άλμπα Βερολίνου. 

## Παραπομπές


## Εξωτερικοί σύνδεσμοι
* 
* 

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άλμπα Βερολίνου
Κατηγορία:Πάουερ φόργουορντ
Κρέσιμιρ Νίκιτς

Ο **Κρέσιμιρ Νίκιτς** (γεννήθηκε στις 16 Απριλίου 1999  στο Ζάγκρεμπ )  είναι Κροάτης καλαθοσφαιριστής .

## Σταδιοδρομία
Ο Νίκιτς ασχολούνταν με την κολύμβηση ως έφηβος, σε ηλικία δέκα ετών ανακαλύφθηκε από ανθρώπους της καλαθοσφαίρισης και ήρθε στο τμήμα νέων της ΚΚ Τσιμπόνα Ζάγκρεμπ . Ασχολήθηκε και με τα δύο αθλήματα ταυτόχρονα για χρόνια. Στο ύπτιο ήταν δεύτερος στο πρωτάθλημα νέων της Κροατίας. Στις ηλικιακές ομάδες κάτω των 12, κάτω των 14 και κάτω των 16 κατέκτησε το πρωτάθλημα καλαθοσφαίρισης της Κροατίας με την Τσιμπόνα. Επέδειξε το μεγάλο του ταλέντο τον Φεβρουάριο του 2014, όταν σημείωσε 50 πόντους και 24 ριμπάουντ σε ένα παιχνίδι νέων με την Τσεντεβίτα και απέκρουσε επίσης εννέα αντίπαλα σουτ. 

Το καλοκαίρι του 2017 υπέγραψε πενταετές συμβόλαιο με την γερμανική Άλμπα Βερολίνου .  Το 2018 ήταν με την ομάδα νέων της Άλμπα Βερολίνου, πρωταθλητής Γερμανίας κάτω των 19, συνέβαλε σε αυτή την επιτυχία με κατά μέσο όρο 9,1 πόντους και 6,7 ριμπάουντ ανά αγώνα.  Στην SSV Λοκομοτίβε Μπερνάου, με την οποία οι Βερολινέζοι συνεργάζονται για την προώθηση νέων ταλέντων, έκανε την πρώτη εμφάνισή του στη 3η κατηγορία την περίοδο 2017/18 .  Ο Νίκιτς έκανε την πρώτη του εμφάνιση στην 1η Γερμανίας  του μπάσκετ για την ομάδα του Βερολίνου, υπό την επίβλεψη του προπονητή Αΐτο Γκαρθία Ρενέσες, στα τέλη Δεκεμβρίου 2017 απέναντι στην Μπάσκετ Λέβεν Μπράουνσβαϊγκ  . Την περίοδο 2019/20 που κέρδισε το γερμανικό πρωτάθλημα με την Άλμπα, ο Νίκιτς συνεισέφερε κατά μέσο όρο 5,3 πόντους σε τρεις εμφανίσεις στο Γερμανικό Πρωτάθλημα κατά τη διάρκεια της χρονιάς.  Το 2021 κέρδισε ξανά τον τίτλο του γερμανικού πρωταθλήματος με την Άλμπα Βερολίνο,  ενώ ο Νίκιτς έπαιξε σε 13 αγώνες στην 1η Γερμανία την περίοδο 2020/21 (2 βαθμοί ανά αγώνα). 

### Εθνική ομάδα
Με τις μικρές εθνικές ομάδες της Κροατίας, έλαβε μέρος στο Ευρωπαϊκό Πρωτάθλημα κάτω των 18 (2η Κατηγορία) του 2017  και στο Ευρωπαϊκό Πρωτάθλημα κάτω των 20 του 2019. 

## Παραπομπές


Κατηγορία:Κροάτες
Κατηγορία:Κροάτες καλαθοσφαιριστές
Κατηγορία:Καλαθοσφαιριστές Άλμπα Βερολίνου
Νησί Φοίνιξ

Το **Νησί Φοίνιξ** (κινέζικα: 鳳凰島), που είναι γνωστό και ως το **Ντουμπάι της Ανατολής**, είναι τεχνητό αρχιπέλαγος το οποίο αποτελείται από δύο χερσαίες μάζες που σχηματίζουν ένα νησιωτικό θέρετρο στην πόλη Σάνια, της επαρχίας Χαϊνάν, στην Κίνα.

## Περιγραφή
αριστερά|μικρογραφία| Το ανατολικό νησί είναι ανεπτυγμένο. Το δυτικό νησί είναι ακόμα υπό κατασκευή.
Αυτά τα νησιά βρίσκονται στο νοτιοανατολικό τμήμα του κόλπου της Σάνια. Το ανατολικό νησί, το οποίο βρίσκεται πλησιέστερα στην ακτή, είναι πλήρως ανεπτυγμένο, ενώ το δυτικό νησί βρίσκεται ακόμα σε φάση κατασκευής. Το ανατολικό νησί έχει συνολική έκταση 1.250 μέτρα σε μήκος κατά 350 μέτρα σε πλάτος και εκτείνεται σε μια συνολική έκταση 383.825 τετραγωνικών μέτρων. Το νησί συνδέεται με την ακτή με μια γέφυρα μήκους 395 μέτρων. Το δυτικό νησί είναι παρόμοιο από πλευράς μεγέθους και σχήματος και συνδέεται με το ανατολικό νησί με μια μικρή και στενή λωρίδα γης. Ο αρχικός σχεδιασμός και το γενικό σχέδιο για το νησί αναπτύχθηκαν από την κατασκευαστική εταιρεία Leisure Quest International, LLC (ΗΠΑ).

## Ανάπτυξη
Το πρόγραμμα του έργου αναπτύχθηκε από την κατασκευαστική εταιρεία Leisure Quest International στις ΗΠΑ, όπως και ο σχεδιασμός του κόνσεπτ και το γενικό σχέδιο ανάπτυξης. Το ακίνητο πωλήθηκε το 2006 σε μια κατασκευαστική εταιρίας από τη Σαγκάη. Η σχεδιαστική ανάπτυξη του έργου ανελήφθη από το αρχιτεκτονικό γραφείο MAD Studio του Πεκίνου, το οποίο υπέγραψε τη σύμβαση το 2007, ενώ η συνολική επένδυση για το έργο υπερβαίνει τα 3 δισεκατομμύρια γουάν (περίπου 464 εκατομμύρια δολάρια). Το έργο αναμένεται να ολοκληρωθεί το 2014.

Οι τιμές των πολυτελών κατοικιών στο Νησί Φοίνιξ κυμαίνονται από 50.000 γουάν έως 100.000 γουάν το τετραγωνικό μέτρο (περίπου 7.700 δολάρια έως 15.400 δολάρια) και είναι συγκρίσιμες με υψηλής ποιότητας ακίνητα στο Πεκίνο και τη Σαγκάη. Σύμφωνα με πρόσφατες αναφορές, οι αξίες των ακινήτων μειώνονται, καθώς επιχειρηματίες και αξιωματούχοι επιδιώκουν να πουλήσουν ακίνητα.

Οι εικόνες του Google Earth με ημερομηνία 21 Φεβρουαρίου 2020 δείχνουν ότι το δυτικό νησί χρησιμοποιείται από την ακτοφυλακή της Κίνας ως αγκυροβόλιο για ορισμένα από τα μεγαλύτερα ποντοπόρα περιπολικά σκάφη της.

## Τμήματα
Το ανατολικό νησί χωρίζεται σε οκτώ κύρια τμήματα τα οποία περιλαμβάνουν τα εξής:

* Ξενοδοχείο επτά αστέρων με ύψος 200 μέτρων
* Ξενοδοχείο πέντε αστέρων
* Πέντε κτήρια αποτελούμενα από 28 ορόφους
* Έξι πολυτελείς πολυκατοικίες
* Συνεδριακό κέντρο
* Τερματικό σταθμό φεριμπότ
* Λιμάνι για κρουαζιερόπλοια
* Μαρίνα με θέσεις ελλιμενισμού 150-300 σκαφών
* Ιστιοπλοϊκό όμιλο
* Εστιατόρια
* Εμπορικό κέντρο
* Δρόμο με εμπορικά καταστήματα
* Χώρο άθλησης και αναψυχής
* Θεματικό πάρκο

## Παραπομπές


## Εξωτερικοί σύνδεσμοι

* Επίσημος ιστότοπος 
* Εικόνες

Κατηγορία:Τεχνητά νησιά της Κίνας
Κατηγορία:Ξενοδοχεία στην Ασία
Κατηγορία:Κτίρια και κατασκευές στη Χαϊνάν
Ουίλιαμ Έιβερι (καλαθοσφαιριστής)

Ο **Ουίλιαμ Φράνκλιν Έιβερι Τζούνιορ** (, 8 Αυγούστου 1979) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ.

## Κολεγιακή σταδιοδρομία
Ο Έιβερι, με ύψος 1,90 μέτρων, ήταν ο αρχικός γκαρντ στην ομάδα μπάσκετ των Ντιουκ Μπλου Ντέβιλς την περίοδο 1998–99, όπου είχε κατά μέσο όρο 14,9 πόντους και 5,0 ασίστ ανά παιχνίδι στη δεύτερη χρονιά του. Αφού κέρδισε 32 συνεχόμενα παιχνίδια, το Ντιουκ έχασε στον αγώνα του Εθνικού Πρωταθλήματος από το Πανεπιστήμιο του Κονέκτικατ . Ο Έιβερι, μαζί με τον Έλτον Μπραντ και τον Κόρι Μάγκετ, έγινε ένας από τους πρώτους παίκτες υπό τον Μάικ Σιζέφσκι που εγκατέλειψε το Ντιουκ πριν αποφοιτήσει .

## Επαγγελματική σταδιοδρομία

### ΝΒΑ
Ο Έιβερι επιλέχθηκε 14ος στη γενική από τους Μινεσότα Τίμπεργουλβς στο ντραφτ του ΝΒΑ του 1999 μετά τη  χρονιά του. Είχε κατά μέσο όρο 2,7 πόντους ανά παιχνίδι και 1,4 ασίστ ανά παιχνίδι σε 142 παιχνίδια NBA σε τρεις χρονιές με τους Τίμπεργουλβς.

### Ισραήλ και Ευρώπη
Ο Έιβερι δεν υπέγραψε με καμία ομάδα του ΝΒΑ μετά το τριετές συμβόλαιό του με τους Τίμπεργουλβς που έληξε το 2002, οπότε μετέφερε την σταδιοδρομία του στο εξωτερικό. Ο Έιβερι έπαιξε με τους ακολούθους επαγγελματικούς συλλόγους: Χάποελ Τελ Αβίβ και Χάποελ Ιερουσαλήμ της 1ης Ισραήλ, Στρασσμπούρ ΙΓ της 1ης Γαλλίας, Αζοβμάς Μαριούπολ της 1ης Ουκρανίας, Μακεδονικός, Πανιώνιος και ΑΕΚ  της Ελληνικής Α1 Κατηγορίας, Άλμπα Βερολίνου της 1ης Γερμανίας, και Γαλατασαράι της 1ης Τουρκίας .

Ο Έιβερι έμεινε ελεύθερος από τη Γαλατασαράι τον Οκτώβριο του 2007, μόλις τρεις μήνες μετά την υπογραφή του με τον σύλλογο. Στη συνέχεια μετακινήθηκε αμέσως στην Ελλάδα και υπέγραψε στην ΑΕΚ . Εντάχθηκε στα Τρίκαλα 2000 το 2008. Το καλοκαίρι του 2009 μετεγράφη στον ΠΑΟΚ. Τον Φεβρουάριο του 2011 υπέγραψε με την Ενέργκα Τσάρνι Σλουπσκ στην Πολωνία.

## Απόσυρση
Ο Έιβερι αποσύρθηκε από το επαγγελματικό μπάσκετ το 2012. Μετά την απόσυρσή του, επέστρεψε στο Έβανς της Τζόρτζια όπου ξεκίνησε μία μπασκετική κατασκήνωση. 

Το φθινόπωρο του 2019, ο Έιβερι επέστρεψε στο Πανεπιστήμιο του Ντιουκ για να ολοκληρώσει τις σπουδές του. 

## Παραπομπές


## Εξωτερικοί σύνδεσμοι

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Χαποέλ Τελ Αβίβ Μ.Κ.
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Τσάρνι Σουούπσκ
Κατηγορία:Καλαθοσφαιριστές Πρωταθλήματος Πολωνίας
Σπειρανθές το σπειροειδές

μικρογραφία|Σπειρανθές το σπειροειδές (''Spiranthes spiralis'') Περιοχή Αργαλαστής, Πήλιο, Μαγνησία, 3-11-2007
Το Σπειρανθές το σπειροειδές (*Spiranthes spiralis*) με κοινή ονομασία πλεξούδα, ανήκει στην οικογένεια Ορχεοειδή (ORCHIDACEAE)  

## Ονομασία
Το όνομα του γένους προέρχεται από το "σπείρα” και “άνθος”, με αναφορά στο σπειροειδές σχήμα της ταξιανθίας, το όνομα του είδους επαναλαμβάνει το σπειροειδές σχήμα της ταξιανθίας. 

## Γεωγραφική κατανομή
Kατανέμεται σε Ευρώπη, Ασία και Βόρεια Αφρική. Στην Ελλάδα, παρά το γεγονός ότι δεν το συναντάμε εύκολα, κατανέμεται σχεδόν σ’ όλη την επικράτεια. 

## Περιγραφή
Τα φύλλα είναι τοποθετημένα σε ρόδακα στη βάση του φυτού. Η ταξιανθία είναι σχετικά πυκνή με 6-30 λευκά μικρά άνθη. Ανθίζει από το Σεπτέμβριο μέχρι και το Νοέμβριο και είναι η τελευταία ορχιδέα του έτους που ανθίζει, σηματοδοτώντας έτσι την έναρξη του φθινοπώρου. 

## Πηγές
* Καρατζάς Γ. & Καρατζά Α. Ορχιδέες αγριολούλουδα της Λέσβου.
* Παπιομύτογλου Β. 2006, Αγριολούλουδα της Ελλάδας.
* Πέτρου Ν., Πέτρου Μ. & Γιαννακούλας Μ. 2009, Ορχιδέες της Ελλάδας, Ελληνική Εταιρία Προστασίας της Φύσης.
* Lafranchis T. & Sfikas G. 2001, Flowers of Greece (Vol. II).

## Παραπομπές
Κατηγορία:Ελληνική χλωρίδα
Κατηγορία:Ορχεοειδή

## Εξωτερικοί σύνδεσμοι
*http://greekflora.gr/el/flowers/0545/Spiranthes-spiralis
*http://portal.cybertaxonomy.org/flora-greece/cdm_dataportal/taxon/ce6a7638-ca95-4138-bb31-9fc64363a9c1
*http://euromed.luomus.fi/euromed_map.php?taxon=482624&size=medium
Άρκευθος η κοινή

[μικρογραφία|Άρκευθος η κοινή (''Juniperus communis'')(καρπός), [Χορτιάτης (όρος)|Χορτιάτης, Ν. Θεσσαλονίκης, 31-10-2021]]
Η **Άρκευθος η κοινή** (*Juniperus communis*) με κοινή ονομασία **θαμνόκεδρο** ή άρκευθος ανήκει στην οικογένεια των Κυπαρισσοειδών (Cupressaceae) στην οποία ανήκουν επίσης τα κυπαρίσσια. Αποτελεί ευρασιατικό είδος επεκτεινόμενο μέχρι τα όρη της Β. Αφρικής το οποίο στην Ελλάδα συναντάται στο ηπειρωτικό τμήμα της χώρας. Το θαμνόκεδρο συνήθως είναι θάμνος, περίπου 2μ. Τα φύλλα φύονται σε σπονδύλους ανά τρία και είναι βελονοειδή με μια λευκή ταινία στην επάνω επιφάνεια. Ο καρπός των ειδών του γένους *Juniperu*s είναι σαρκώδης, συνήθως σφαιρικός, ραγόμορφος και ονομάζεται ραγοστρόβιλος. Αναφορικά με το *Juniperus communis*, ο καρπός αρχικά είναι πράσινος, ενώ όταν ωριμάζει γίνεται μελανός με κυανό επίχρισμα, διαμέτρου 6-9 mm. Οι καρποί του χρησιμοποιούνται για αρωματισμό ποτών, όπως το τζιν.

## Πηγές
* Αραμπατζής Θ. 1998, Θάμνοι και Δέντρα στην Ελλάδα (Τόμος Ι).
* Φυτολογία 2006, Εκδοτική Αθηνών.
* Σφήκας Γ. 1983, Δένδρα και θάμνοι της Ελλάδας.
* Strid A. 1980, Φυτά του Ολύμπου.
* Strid A. & Tan K. 2002, Flora Hellenica (Vol. 1).

## Εξωτερικοί σύνδεσμοι
* http://greekflora.gr/el/flowers/1874/Juniperus-communis-subsp-communis
MGM Κοτάι

Το **MGM Κοτάι** είναι θέρετρο καζίνο στο Κοτάι του Μακάου στην Κίνα που λειτούργησε για πρώτη φορά στις 13 Φεβρουαρίου 2018. Ανήκει στην εταιρεία MGM Resorts International.
μικρογραφία| Το Spectacle στο MGM Κοτάι
Το ξενοδοχείο αποτελείται από 1.390 δωμάτια και σουίτες, ένα θέατρο 2.000 θέσεων, ένα καζίνο, χώρους συσκέψεων και έναν χώρο περιπάτου για ψώνια. Διαθέτει επίσης τον μεγαλύτερο κήπο τέχνης στον κόσμο, το Nature's Art, ο οποίος φιλοξενεί περισσότερα από 100.000 φυτά και περισσότερα από 2.000 είδη φυτών, μεταξύ των οποίων πολλά είδη που είχαν εξαφανιστεί στο παρελθόν.

Το ξενοδοχείο εμφανίστηκε στην τρίτη σεζόν της τηλεοπτικής σειράς του BBC *Amazing Hotels: Life Beyond the Lobby*.

## Σχεδιασμός και κατασκευή
Σχεδιασμένο από την εταιρεία Kohn Pedersen Fox Associates, το ξενοδοχείο κατασκευάστηκε με κόστος 3,4 δισεκατομμυρίων δολαρίων. Η μοναδική κατασκευή του έχει την εμφάνιση εννέα κουτιών που μοιάζουν με κόσμημα στοιβαγμένα το ένα πάνω στο άλλο, σχηματίζοντας δύο διασυνδεδεμένους πύργους. Το εξωτερικό του είναι βαμμένο χρυσό, ασημί και μπρούτζινο, παρόμοιο με εκείνο του MGM Μακάου. Το 2018, το ξενοδοχείο απέσπασε το βραβείο Emporis Skyscraper. Το MGM Κοτάι, συνολικής έκτασης 280.000 τετραγωνικών μέτρων, διαθέτει 1.390 δωμάτια και σουίτες, 16 ουρανοξύστες και 27 πολυτελείς βίλες. Το αίθριο του ξενοδοχείου που συνδέει το κεντρικό λόμπι με τα καταστήματα και τα εστιατόρια, με την ονομασία The Spectacle, διαθέτει τη μεγαλύτερη γυάλινη οροφή με πλέγμα ελεύθερου ανοίγματος στον κόσμο. Στο καζίνο του ξενοδοχείου υπάρχουν 125 τραπέζια τυχερών παιχνιδιών. Άλλα 77 τραπέζια που μεταφέρθηκαν από το MGM Μακάου έχουν πάρει ήδη επίσημη άδεια, ανεβάζοντας το σύνολο των τραπεζιών τυχερών παιχνιδιών σε 177.

## Εγκαίνια (2018)
Ενώ αρχικά είχε προγραμματιστεί να ολοκληρωθεί το 2016, τα εγκαίνια του MGM Κοτάι καθυστέρησαν αρκετές φορές, και τελικά πραγματοποιήθηκαν στις 13 Φεβρουαρίου 2018, λίγο πριν από την Κινεζική Πρωτοχρονιά. Ωστόσο, την ημέρα των εγκαινίων, τα πολυτελή καταλύματα του ξενοδοχείου δεν είχαν ολοκληρωθεί. Επιπλέον, από τα 1.390 συνολικά δωμάτια, μόνο τα 500 δωμάτια ήταν διαθέσιμα κατά τα εγκαίνια. Το ξενοδοχείο ολοκληρώθηκε στη συνέχεια και λειτούργησε κανονικά μέσα στο ίδιο έτος.

## Μεταφορά

### Λεωφορείο
Υπάρχουν πολλές γραμμές λεωφορείων που συνδέουν το MGM Κοτάι με τα κύρια λιμάνια εισόδου στο Μακάου. Αυτές οι υπηρεσίες μεταφοράς παρέχονται δωρεάν.

### Light Rapid Transit Μακάου
Το MGM Κοτάι βρίσκεται σε κοντινή απόσταση με τα πόδια από τον ανατολικό σταθμό Κοτάι του Light Rapid Transit Μακάου που εξυπηρετεί το Κοτάι.

## Μελλοντική ανάπτυξη
Όπως ανακοινώηθηκε για πρώτη φορά το 2018, ένας πρόσθετος πύργος του νότιου ξενοδοχείου που στεγάζει περίπου 1.000 δωμάτια έχει προγραμματιστεί ως μέρος της επέκτασης του MGM Κοτάι. Τα θεμέλια για την επέκταση έχουν προκατασκευαστεί κατά την κατασκευή του θερέτρου.

Λεπτομέρειες για την επέκταση και την αποπεράτωσή της δεν έχουν αποκαλυφθεί μέχρι στιγμής.

## Παραπομπές


## Εξωτερικοί σύνδεσμοι

* Ιστότοπος MGM Κοτάι 

Κατηγορία:Ξενοδοχεία στην Ασία
Κατηγορία:Μακάου
Ponte 16

δεξιά|μικρογραφία|200x200εσ| Το Ponte16 υπό κατασκευή
Το **Ponte 16 Resort Μακάου** (κινέζικα: 十六浦) βρίσκεται στην περιοχή του Σάντο Αντόνιο στο Μακάου και είναι ένα ξενοδοχείο και θέρετρο καζίνο το οποίο αναγέρθη από κοινού από την εταιρεία SJM Investment Limited, μια από τις θυγατρικές εταιρείες της Sociedade de Jogos de Macau (η οποία, με τη σειρά της, είναι θυγατρική της Sociedade de Turismo e Macau e Diversões), που κατέχει το 51% του έργου και από την εταιρεία Macau Success Limited η οποία κατέχει το 49% του έργου. Το θέρετρο άνοιξε την 1η Φεβρουαρίου του 2008.

## Παραστάσεις
Στο Ponte 16 πραγματοποιούνται παραστάσεις από διεθνείς θιάσους από τη Νότια Αφρική, την Ταϊβάν και άλλα μέρη. Το 2009, ένας νοτιοαφρικανικός θίασος παρουσίασε μια υπέροχη παράσταση με τη συμμετοχή καλλιτεχνών όπως η τραγουδίστρια Μονίκ Μάγκερσταϊν, η οποία επαίνεσε το Ponte 16 και το Μακάου μετά την εμφάνιση τους εκεί.  

## Εκθέματα
Στο Ponte 16, εκτίθεται πολλά αντικείμενα που ανήκαν στον Μάικλ Τζάκσον, μεταξύ των οποίων και το γάντι που φορούσε όταν έκανε για πρώτη φορά το μούνγουοκ του στην τηλεόραση. Το γάντι του Μάικλ Τζάκσον πουλήθηκε στο καζίνο του Julien's Auctions της Νέας Υόρκης στην τιμή των 350.000 δολαρίων, που ήταν οκτώ φορές μεγαλύτερη από την ελάχιστη εκτιμώμενη τιμή του δημοπράτη. 

## Ιστορία
Το Ponte 16 ήταν το πρώτο λιμάνι ψαράδων που απέκτησε λαμπρά δείγματα αποικιακής αρχιτεκτονικής της εποχής, ενώ αποτελούσε κόμβο διαφορετικών πολιτιστικών επιρροών. Στα μέσα του 1900, εγκαταστάθηκαν εδώ κινεζικές συμμορίες και η περιοχή έγινε γνωστή για τα τυχερά παιχνίδια της. Το Μέσα Λιμάνι κυριάρχησε ως το οικονομικό κέντρο της πόλης μέχρι τη δεκαετία του 1970, όταν οι εμπορικές δραστηριότητες άρχισαν να μειώνονται με τη μετεγκατάσταση του τερματικού σταθμού φεριμπότ Χονγκ Κονγκ - Μακάου.

## Τοποθεσία
Το Ponte 16 καταλαμβάνει μια έκταση στο κέντρο του Μέσα Λιμανιού στη δυτική πλευρά του Μακάου, ακριβώς στην άκρη της θάλασσας. Αυτή η τοποθεσία είναι εύκολα προσβάσιμη με όλους τους τρόπους μεταφοράς.

## Καζίνο
Το καζίνο θα προσφέρει μια επιλογή από μηχανές τυχερών παιχνιδιών, τραπέζια τυχερών παιχνιδιών και ατελείωτη διασκέδαση σε μια εκτιμώμενη περιοχή συνολικής έκτασης 25.000 τετραγωνικών μέτρων.

## Ξενοδοχειο
Η εταιρεία ξενοδοχειακών επιχειρήσεων Accor συνεργάστηκε με την εταιρεία Pier 16 - Property Development Limited για να φέρει το Sofitel Macau At Ponte 16 στο Μακάου. Όπως είχε προγραμματιστεί, το ξενοδοχείο ύψους 20 ορόφων θα διαθέτει 408 δωμάτια, εστιατόρια και μπαρ, πισίνες, γυμναστήριο, κέντρο ευεξίας και επιχειρηματικό κέντρο με αίθουσα συνεδρίων πολλαπλών λειτουργιών. 

### Εστιατόρια και μπουφέδες

* Το Le Mistral Buffet είναι ένας μεγάλος μπουφές με πιάτα από την ιαπωνική, τη γαλλική, την κινέζικη και την ελβετική κουζίνα.

### Μπαρ
Τα κύρια μπαρ του ξενοδοχείου είναι:
* Le Rendezvous
* Pool Bar

## Παραπομπές

## Εξωτερικοί σύνδεσμοι

* Επίσημη ιστοσελίδα
* Ιστοσελίδα Macau Success Ponte 16
* Ο επίσημος ιστότοπος Sofitel της Accor Hotels στην Ponte 16
* Άρθρο του Hong Kong Standard για το Ponte 16 
* Εισαγωγική ιστοσελίδα του Κυβερνητικού Τουριστικού Γραφείου του Μακάο Ponte 16.
Κατηγορία:Ξενοδοχεία στην Ασία
Κατηγορία:Μακάου